Document ID: 31997D0838

ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Νοεμβρίου 1997 σχετικά με την ολοκλήρωση εξ ονόματος της Ευρωπαϊκής Κοινότητας, των αποτελεσμάτων των διαπραγματεύσεων του ΠΟΕ για τις βασικές τηλεπικοινωνιακές υπηρεσίες, όσον αφορά τα θέματα που εμπίπτουν στην αρμοδιότητά της (97/838/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 57, 66, 90, 99, 100, 100 Α και 113, σε συνδυασμό με το άρθρο 228 παράγραφος 2 και το άρθρο 228 παράγραφος 3 πρώτο εδάφιο,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι, με την απόφαση 94/800/ΕΚ του Συμβουλίου, της 22ας Δεκεμβρίου 1994 (3), ενεκρίθησαν η συμφωνία του Μαρακές για την ίδρυση του Παγκόσμιου Οργανισμού Εμπορίου και οι συναφείς συμφωνίες, οι υπουργικές αποφάσεις και δηλώσεις, συμπεριλαμβανομένης της υπουργικής απόφασης σχετικά με τις διαπραγματεύσεις για τις βασικές τηλεπικοινωνίες, καθώς και το παράρτημα για τις τηλεπικοινωνίες και το παράρτημα για τις διαπραγματεύσεις στον τομέα των βασικών τηλεπικοινωνιών 7
ότι το σύνολο των αναλήψεων υποχρεώσεων με τις βασικές τηλεπικοινωνιακές υπηρεσίες τις οποίες διαπραγματεύθηκε η Επιτροπή, εξ ονόματος της Ευρωπαϊκής Κοινότητας και των κρατών μελών της, αποτελεί ικανοποιητική και ισόρροπη έκβαση 7
ότι, στις 30 Απριλίου 1996, το Συμβούλιο εξουσιοδότησε την Επιτροπή να εγκρίνει, εξ ονόματος της Ευρωπαϊκής Κοινότητας και των κρατών μελών της, την απόφαση της διαπραγματευτικής ομάδας για τις βασικές τηλεπικοινωνίες και του συμβουλίου συναλλαγών του ΠΟΕ στον τομέα των υπηρεσιών για την έγκριση του τέταρτου πρωτοκόλλου της γενικής συμφωνίας για τις συναλλαγές στον τομέα των υπηρεσιών και την απόφαση του συμβουλίου συναλλαγών στον τομέα των υπηρεσιών σχετικά με τις αναλήψεις υποχρεώσεων για τις βασικές τηλεπικοινωνίες 7
ότι, στις 14 Φεβρουαρίου 1997, το Συμβούλιο εξουσιοδότησε την Επιτροπή να υποβάλει στον ΠΟΕ τον οριστικό πίνακα των αναλήψεων υποχρεώσεων εξ ονόματος της Ευρωπαϊκής Κοινότητας και των κρατών μελών της 7
ότι η αρμοδιότητα της Κοινότητας να συνάπτει διεθνείς συμφωνίες όχι μόνον απονέμεται ρητά από τη συνθήκη αλλά μπορεί επίσης να απορρέει από άλλες διατάξεις της συνθήκης και από πράξεις που εκδόθηκαν, σύμφωνα με τις διατάξεις αυτές, από τα όργανα της Κοινότητας 7
ότι, αφ' ης στιγμής θεσπιστούν κοινοτικοί κανόνες για την υλοποίηση των στόχων της συνθήκης, τα κράτη μέλη δεν δύνανται, εκτός του πλαισίου των κοινών οργάνων, να αναλαμβάνουν υποχρεώσεις που είναι δυνατόν να θίξουν τους εν λόγω κανόνες ή να αλλοιώσουν την έκταση εφαρμογής τους 7
ότι ορισμένες αναλήψεις υποχρεώσεων για τις βασικές τηλεπικοινωνιακές υπηρεσίες εμπίπτουν στην αρμοδιότητα της Κοινότητας δυνάμει του άρθρου 113 της συνθήκης 7 ότι, εξάλλου, ορισμένες άλλες υποχρεώσεις για τις βασικές τηλεπικοινωνιακές υπηρεσίες θίγουν τους κοινοτικούς κανόνες που θεσπίστηκαν βάσει των άρθρων 57, 66, 90, 99, 100 και 100 Α και, συνεπώς, μπορούν να αναληφθούν μόνον από την Κοινότητα 7
ότι, εξάλλου, η επίκληση του άρθρου 100 της συνθήκης ως νομικής βάσης της παρούσας απόφασης δικαιολογείται από το γεγονός ότι οι προαναφερόμενες αναλήψεις υποχρεώσεων για τις βασικές τηλεπικοινωνιακές υπηρεσίες ενδέχεται να θίξουν την οδηγία 90/434/ΕΟΚ του Συμβουλίου, της 23ης Ιουλίου 1990, σχετικά με το κοινό φορολογικό καθεστώς για τις συγχωνεύσεις, διασπάσεις, εισφορές ενεργητικού και ανταλλαγές μετοχών που αφορούν εταιρείες διαφορετικών κρατών μελών (4) και την οδηγία 90/435/ΕΟΚ του Συμβουλίου, της 23ης Ιουλίου 1990, σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρείες διαφόρων κρατών μελών (5), που βασίζονται στο άρθρο 100 της συνθήκης 7
ότι, εκ φύσεως, δεν είναι δυνατή η άμεση επίκληση της συμφωνίας για την ίδρυση του Παγκοσμίου Οργανισμού Εμπορίου και των πρωτοκόλλων της γενικής συμφωνίας για τις συναλλαγές στον τομέα των υπηρεσιών ενώπιον των δικαστηρίων της Κοινότητας ή των κρατών μελών,
ΑΠΟΦΑΣΙΖΕΙ:
Άρθρο μόνο
1. Το τέταρτο πρωτόκολλο της γενικής συμφωνίας για τις συναλλαγές στον τομέα των υπηρεσιών σχετικά με τις βασικές τηλεπικοινωνιακές υπηρεσίες, εγκρίνονται εξ ονόματος της Ευρωπαϊκής Κοινότητας, ως προς το τμήμα που εμπίπτει στην αρμοδιότητά της.
2. Το κείμενο του τέταρτου πρωτοκόλλου επισυνάπτεται στην παρούσα απόφαση, όπως και:
- ο πίνακας ειδικών αναλήψεων υπορχρεώσεων εκ μέρους της Κοινότητας και των κρατών μελών, που αποτελεί μέρος των συνολικών υποχρεώσεων που ανελήφθησαν στις 15 Φεβρουαρίου 1997 στα πλαίσια του ΠΟΕ,
- η απόφαση του συμβουλίου συναλλαγών στον τομέα των υπηρεσιών σχετικά με τις αναλήψεις υποχρεώσεων για τις βασικές τηλεπικοινωνίες και
- η έκθεση της 15ης Φερβρουαρίου 1997 της ομάδας βασικών τηλεπικοινωνιών του συμβουλίου συναλλαγών στον τομέα των υπηρεσιών.
3. Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) το τέταρτο πρωτόκολλο της γενικής συμφωνίας για τις συναλλαγές στον τομέα των υπηρεσιών, δεσμεύοντας την Κοινότητα, ως προς το τμήμα του πρωτοκόλλου που εμπίπτει στην αρμοδιότητά της.
Βρυξέλλες, 28 Νοεμβρίου 1997.

Labels: 13
12
3
4